News Update: ตลาดคริปโทฯ ผันผวน มูลค่าหาย $3.65 แสนล้าน หลัง “อีลอน มัสก์” ชูประเด็นสิ่งแวดล้อม - FINNOMENA
News Update: ตลาดคริปโทฯ ผันผวน มูลค่าหาย $3.65 แสนล้าน หลัง “อีลอน มัสก์” ชูประเด็นสิ่งแวดล้อม
9 ส.ค. 2564

Elon Musk ได้วิจารณ์ Bitcoin ว่าเป็นความไม่ยั่งยืนต่อสิ่งแวดล้อม ในขณะเดียวกันก็ส่งสัญญาณในการสนับสนุนเหรียญดิจิทัลอื่น พร้อมกล่าวว่าเขายังคงเชื่อมั่นในสกุลเงินดิจิทัล
Musk กล่าวใน Twitter ของเขาเมื่อวันพฤหัสบดีว่า เขากังวลเกี่ยวกับ “การใช้ถ่านหินจำนวนมาก” และพลังงานที่ใช้คาร์บอนอื่น ๆ เพื่อผลิตกระแสไฟฟ้าที่จำเป็นในการขุดสกุลเงินดิจิทัลอย่าง Bitcoin ตามโพสต์ Twitter ก่อนหน้านี้เป็นข้อมูลจากมหาวิทยาลัยเคมบริดจ์ที่แสดงให้เห็นว่าการใช้ไฟฟ้าของ Bitcoin พุ่งสูงขึ้นในปีนี้
นับเป็นวันที่สองที่ Musk วิพากษ์วิจารณ์การขุดคริปโทและตัดสินใจระงับการซื้อรถยนต์ของ Tesla ด้วยการใช้ Bitcoin จากการทวีตของ Musk เรื่องการระงับใช้ Bitcoin ในการทำธุรกรรมของ Tesla ส่งผลให้มูลค่าของตลาดคริปโทฯ หายไปกว่า 3.65 แสนล้านดอลลาร์สหรัฐฯ
อย่างไรก็ตามบริษัทยืนยันที่จะไม่ขาย Bitcoin และตั้งใจที่จะใช้เพื่อทำธุรกรรม “ทันทีที่การขุดเปลี่ยนไปสู่พลังงานที่ยั่งยืนมากขึ้น” ในขณะเดียวกัน Musk กล่าวว่าเขายังคงเชื่อมั่นในสกุลเงินดิจิทัล โดยเขาได้ทวีตว่าเขากำลังทำงานร่วมกับนักพัฒนา Dogecoin เพื่อ “ปรับปรุงประสิทธิภาพของระบบการทำธุรกรรม”
ที่มา: CNBC, Bloomberg
แท็ก:
Bitcoin
Cryptocurrency
Dogecoin
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA